חוברת דינים: ראש השנה-  לימוד ותרגול
מיועדת לכיתות ה- ו
מאת: משה שאולזון 
ממ"ד תורני "אורות" 
רשת "שעלי תורה" בית שמש
[image: image1.png],/

N




     אמירת סליחות 

לגבי הזמן בו מתחילים לומר סליחות ישנו הבדל בין מנהג בני ספרד למנהג בני אשכנז.

בני ספרד
נוהגים להתחיל לומר סליחות כבר מראש חודש אלול.
בני אשכנז:                           
נוהגים להתחיל לומר סליחות ממוצאי שבת שלפני ראש השנה. אבל, אם ממוצאי שבת שלפני ראש השנה עד ראש השנה ישנם פחות מארבעה ימים אז מתחילים ממוצאי שבת שלפני.  לדוגמא, אם ראש השנה יוצא ביום

שלישי אז  אין ארבעה ימים, ולכן מתחילים ממוצאי שבת שלפניו.

"לדוד ה' אורי וישעי"
בני אשכנז נוהגים לומר מזמור "לדוד ה' אורי וישעי" (פרק כז בתהלים)
 מר"ח אלול עד שמחת תורה. המילים "אורי וישעי" נדרשו בקֶשֶר לראש

השנה ויום כיפור.
"אורי" = מקווים אנו שה' יאיר פָּנָיו אלינו בראש השנה. 

"יִשעי" = מְצַפִּים לישועת ה' ביום כיפור. 
[image: image2.wmf] בהמשך הַמִזמור יש גם רֶמֶז לחג הסוכות "כי יצפנני בסוכה ביום רעה            יַסתירני..."
 בְּמִזמור זה דָוִד מַראֶה את ביטחונו בה' שיצילו מאויבָיו, וכך גם אנו מַדגישים      בימים אלו את רצוֹנֵנוּ לַחסוֹת בצֵל השכינה.

[image: image3.wmf]דיני ערב ראש השנה ומנהגיו   

התרת נדרים
בערב ראש השנה בבוקר, לאחר תפילת שחרית או לאחר הסליחות כמנהג הספרדים, נוהגים לערוך "התרת נדרים" בבית הכנסת.
מה זה התרת נדרים ? איך בדיוק הוא נעשה ? מדוע עושים זאת דווקא לפני ראש השנה ? קרא עד סוף ההסבר ותבין ! 
במשך השנה  ייתכן ואמרנו דברים שלא היינו צריכים לומר. אולי הבטחנו ולא קיימנו.עכשיו לפני שניגשים אנו לדבר עם ה' ביום הדין עלינו קודם לתקן את מה שפגמנו וקלקלנו בדיבורנו. לצורך כך ניגש כל מתפלל בפני בית דין המורכב משלושה אנשים שהם כמו בית דין ומבקש שדברים אלו ייבטלו.
מי שאומר את הַהַתָּרָה אומר בפניהם נוסח קבוע בסידור בו הוא מפרט 
שבמשך השנה הוא לא נזהר כראוי בדיבורו והוא מצטער על כל הפעמים שאמר ולא קיים וכן על כל דיבור שאיננו מתאים לבן ישראל.

הדיינים עונים לו שהכול מָחוּל, וכל הפעמים שלא נזהר בהן הרי הם כמבוטלים שהרי עכשיו הוא מגלֶה את רצונו האמיתי שלא לעבור על רצון ה'.

לסיום מוסיף בעל ההתרה ומודיע, שֶמֵעַתָּה עד סוף השנה הבאה כל פעם     שיבטיח או שיִדוֹר יֵחָשֵב כבר עתה בלי נדר. עכשיו מוכנים אנחנו קצת יותר  לגשת לפני בורא עולם ולדבר לפניו.

טבילה 
אמנם כולנו מוחזקים כטמאים, והטבילה במקווה עדיין לא תטהר אותנו מכל טומאותינו, אך בכל זאת יש כאן טהרה מסוימת. בנוסף לכך הטבילה מראה על הרצון שלנו לטהרה.ולפיכך נוהגים רבים לטבול במקווה בערב ר"ה.
גילוח ותספורת  

בראש השנה אנו עומדים בדין, ולפיכך מן הראוי שניכנס לחג במראֶה מסודר.  
 

עלייה לקברי צדיקים
יש נוהגים לעלות בערב ראש השנה לקברי צדיקים. איננו מתפללים לַצדיק שנפטר, אלא אנו מנסים לגייס כמה שיותר זכויות. אמירת תהילים ולימוד תורה לעילוי נשמת הצדיק בוודאי גורמים לכך שירבו זכויותינו בעת עמדנו במשפט.

[image: image4.wmf]אין אומרים תחנון 
בערב ראש השנה אין אומרים תחנון.
אין תוקעים 
במשך כל חודש אלול תוקעים בשופר, אך בערב ראש השנה אין תוקעים בשופר, משום  שצריך להפריד בין תקיעות רשות לתקיעות חובה.

תקיעות רשות = התקיעות שאנו תוקעים במשך חדש אלול אינן תקיעות של 

מצווה, ולפיכך אם בעל התוקע טעה או קיצר בזמן התקיעות אין מְעִירים לו. 

אבל התקיעות של ראש השנה הם תקיעות מצווה (=חיוב מהתורה).
כדי שכולם יבינו את ההבדל הזה מפסיקים לתקוע בערב ראש השנה.
[image: image5.wmf]
 נְתִינַת צְדָקָה 
כל השנה יש חיוב לתמוך בעני, ובראש השנה מן הראוי שאדם ישתדל 
יותר במצווה זו, שהרי כיצד יבקש רחמים מאת ה' ביום הדין, אם הוא בעצמו אינו מרחם על אחרים.

הקפדה נוספת על כוונה בתפילה

[image: image6.wmf]כל השנה אנו מחויבים להתרכז בתפילתנו, אך בערב ראש השנה אנו משתדלים יותר.


עבודת כיתה/ בית  : שאלות חזרה על דיני ומנהגי ערב ראש השנה 
הדרכה 

שלב א: 

לפני שאתה ניגש לענות על השאלות במחברת. הצטייד במַדגש (=מרקר).

והדגש בעמודי הלימוד השורה או השורות בהן מופיעה התשובה לשאלה. 

שלב ב:
פתח מחברת דינים. השאר מקום לעמוד שער וענה תשובות מלאות במחברת. אל תשכח תאריך וכותרת.

שאלות:

1. מדוע יש לעשות התרת נדרים דווקא עתה לקראת הימים הנוראים ?

2.הטבילה בערב ראש השנה היא מצווה מהתורה (נכון \ אינו נכון)

[image: image7.png]


3.מדוע אין תוקעים בערב ראש השנה ?

4.העבר קו בין שני הטורים  
  התקיעות בראש השנה הם               מנהג
  התקיעות בחודש אלול                      מצווה מהתורה
             

5.באיזה עמוד במחזור שלך מופיע "התרת נדרים" ? _____________
קרא את נוסח "התרת נדרים" ו"התאמן" לקראת הפעילות שנעשה בכיתה.

6.מיין את הפעולות שבסוף השאלה וסווג אותם למקום המתאים.            
הכנת הגוף לפני ההגעה אל המלך לדין_______________________________________________

תיקון הנפש לפני ההגעה אל המלך 
לדין________________________________________________________________________________________________


התרת נדרים, טבילה, גילוח, תספורת, עלייה לקברי צדיקים 

נתינת צדקה, הקפדה נוספת על כוונה בתפילה.מקלחת, בגדים נאים, צחצוח הנעליים)

7. בדוק ביומן - השנה,ערב ראש השנה יחול ביום________
  וראש השנה יהיה בימים  ____ו______


8. מותר להדליק אור ולעשות מלאכה בערב ראש השנה. נכון \ אינו נכון


שמות החג
בתורה מכונה ראש השנה בשם "יום תרועה" או "בחודש השביעי באחד לחדש"  (החודש השביעי מניסן הוא חודש תשרי).
בברכת המזון ובתפילה מכוּנֶה ראש  השנה "יום הזיכרון", שהרי ביום זה
כפי שלמדנו הקב"ה זוכר את כל מעשינו... (ה' כל הזמן יודע וזוכר את במשנה מכונה יום זה  "ראש השנה". 
מעשינו, אלא עתה באים אנו   על כך לדין ).
מדוע יום הדין הוא דווקא בא' בתשרי ?

לפי אחת מהדעות העולם נברא בכ"ה באלול, והאדם הראשון נברא ביום השישי,לומר בא' בתשרי.  לפיכך כל שנה בא' בתשרי הקב"ה דן (=שופט) את בני האדם אשר ברא, ובודק האם הולך הוא בדרך הטובה.

מהות היום  (=המטרה של היום)

בראש השנה אין וידויים בתפילה (פירוט חטאינו) כביום כיפור.
הסיבה לכך היא כי ראש השנה הוא יום שאנו ממלכים את הקב"ה עלינו,
ואינו יום כפרה כיום כיפור. 

ראש השנה אינו מוזכר בתורה כיום הדין
בתורה לא מוזכר שראש השנה הוא יום של דין אלא כיום תרועה בלבד.

בספר תהילים  מרומז שבראש השנה  הקב"ה דן את בני האדם "תקעו בחדש שופר בכֶּסֶה ליום חַגֵנו כי חוק לישראל הוא משפט לאלוהי יעקב" .

שאלה -  מדוע לא מוזכר בתורה שראש השנה הוא יום הדין ?

תשובה אפשרית - במשך השנה האדם צריך לחשוב, כאילו אין יום מיוחד שבו דניםאותו ויש לו האפשרות להימלט (= חזרה בתשובה).

מדוע אין אומרים הלל בראש השנה כבשאר החגים ?
בשאר החגים אומרים הלל, ואילו בראש השנה אין אומרים הלל. הסיבה לכך היא משום שלא יאה (= יפה) לומר הלל ביום שבו ספרי חיים וספרי מתים פתוחים. כלומר, ביום בו נקבעים כל האסונות והצרות שיקרו במשך השנה לא יאה לומר בו הלל שהוא כולו שירה.

מדוע ראש השנה נמשך יומיים ? הרי בכל החגים מהתורה יום טוב הוא רק ביום הראשון ?

ודאי זכור לך, שבתחילה היו מקדשים את החודש על ידי עדים, שבאו ואמרו שראו את הלבנה בחידושה.  אולם ראש השנה הוא החג היחידי החל בתחילת החודש ולכן לא ידעו תושבי ישראל ואפילו תושבי ירושלים במשך היום השלושים האם יום זה שיך 

  לחודש או שהוא ראש השנה. לפיכך, כבר בימי עזרא תקנו, שראש השנה     הוא יום אחד ארוך הנמשך יומיים. ("יומא אריכתא" = יום ארך).

  (לידיעתך - הירח מקיף את כדור הארץ, והלבנה נראית שוב אחת ל- 29      יום + 12 שעות+44 דקות +31 שניות). 

לא אדו ראש השנה 
היום הראשון של ראש השנה אינו יכול לחול ביום ראשון, רביעי, שישי
 ( סימן לזכירה: "לא אדו ראש"= כלומר היום הראשון של ראש השנה אינו יוצא בימים א,ד,ו )..
הסיבה לכך היא, כדי למנוע מצב בו יום הכיפור יצא סמוך לשבת (ראשון \שישי), וכן כדי  למנוע שהושענא רבה יצא בשבת ואז לא יוכלו לקיים חיבוט הערבה. 


הימים שבין כסה לעשור
הימים שבין ראש השנה ויום כיפור נקראים "בין כסה ועשור".
כסה = א' בתשרי = ראש השנה - כי ביום זה הירח כאילו מכוסה שהרי בתחילת כל כל חודש הירח בקושי נראה. 
עשור = יום הכיפורים ומכונה עשור כי חל בי'(10) תשרי.

[image: image9.wmf]


קידוש 

הקידוש בראש השנה שונה מהקידוש בשבת, ולפיכך רצוי לאומרו מתוך המחזור כך נהיה בטוחים שלא טעינו.
גם בלילה השני מברכים בקידוש ברכת שהחינו, אך הואיל וכבר ברכנו ביום הראשון יש להכין איזה פרי חדש או בגד חדש שנחשוב עליו בעת הברכה ואז בטוחים אנו שהברכה אינה לבטלה. 

וכן האישה כשמברכת שהחינו בעת הדלקת הנרות ביום השני רצוי שתכוון גם על פרי חדש או בגד חדש.בברכת שהחיינו אנו מראים את הכרת התודה לבוראנו ששוב זכינו לעוד "ראש השנה" בחיינו.
תוספות ושינויים בתפילות בעשרת ימי תשובה.
החל מראש השנה ובמשך עשרה ימים עד לתפילת נעילה ביום כיפור ישנם  מספר תוספות ושינויים בתפילת העמידה.

תוספות  

א. "זכרנו לחיים מלך חפץ בחיים וכתבנו בספר החיים למענך אלקים חיים" 
       התוספת היא בברכה הראשונה ברכת אבות.
ב. " מי כמוך אב הרחמים זוכר יצוריו לחיים ברחמים"
       התוספת היא בברכה השניה ברכת מחייה מתים.


ג. "וכתוב לחיים טובים כל בני בריתך"
    התוספת היא בברכת מודים אנחנו לך.


ד. " בספר חיים ברכה ושלום ופרנסה טובה וגזרות טובות ישועות ונחמות 

      נזכר ונכתב לפניך אנחנו וכל עמך בית ישראל לחיים טובים ולשלום"

      התוספת היא בברכת שים שלום.


שינויים 

א.בחתימת הברכה השלישית, במקום "האל הקדוש" חותמים  "המלך הקדוש".

ב.בחתימת ברכת השיבה שופטנו  במקום "מלך אוהב צדקה ומשפט", חותמים "המלך המשפט".
שכח לומר אחד מהתוספות או מהשינויים בעשרת ימי תשובה. מה יעשה ?

שכח בתוספות-  אם כבר אמר ברוך אתה ה' אינו חוזר לפי שכבר הזכיר שם ה'.

שכח בשינויים :

אם שכח לומר "המלך הקדוש" חוזר לראש התפילה  .

אם שכח לומר המלך המשפט :
למנהג אשכנז - אינו חוזר. למנהג ספרד-  אם עדיין לא סיים את              התפילה חוזר לברכת המשפט. אם סיים  את התפילה  חוזר                    ומתפלל מההתחלה.


תרשים זרימה של טעה ב"מלך המשפט"


                         





שאלות חזרה  
הדרכה 

שלב א: 
לפני שאתה ניגש לענות על השאלות במחברת. הצטייד במַדגש (=מרקר).
והדגש בעמודים הלימוד השורה או השורות בהן מופיעה התשובה לשאלה. 

שלב ב:
פתח מחברת דינים. 
השאר מקום לעמוד שער וענה תשובות מלאות במחברת. אל תשכח תאריך וכותרת.

שאלות

1. לראש השנה ישנם כמה שמות, אך רק אחד מהשמות מקורו בתורה. 
א. ראש השנה        ב. יום הדין      ג. יום הזיכרון       ד. יום תרועה.
2.מדוע נקבע א' בתשרי כיום הדין ? 


3.ציין  הבדל אחד לפחות בין ראש השנה לשאר החגים ? 

4.מדוע ראש השנה נמשך יומיים ולא יום אחד כשאר החגים ? 


5.באלו ימים ראש השנה (היום הראשון) אינו יכול לחול בהם 

6.כיצד מכונים הימים שבין ראש השנה ליום כיפור ? ומדוע מכונים כך ? 

7. כמה שינויים ישנם בתפילת העמידה של עשרת ימי תשובה ? 
8. כמה תוספות ישנן בתפילת העמידה של עשרת ימי תשובה  ? 
9.מה הדין אם שכח לומר "זכרנו לחיים" ? 
10.מה הדין אם שכח לומר "האל הקדוש" ?
11.מה הדין אם שכח לומר "המלך המשפט" ? (למנהג  אשכנז,  למנהג ספרד)

 12. את ברכת שהחיינו מברכים בשני הימים בקידוש ובהדלקת_____ 


סעודת החג

את הסעודה הראשונה של השנה אנו מתחילים בסימנים טובים שמתאימים לאווירה בה אנו נמצאים. שים לב להוסיף ברכת "יעלה ויבוא" בברכת המזון.

כידוע ביום טוב מותר לבשל ומותר להעביר אש שכבר דולק ממקום למקום.
.ץ 
שחרית ראש השנה

· גם ביום השני של ראש השנה אומרים פסוקי דזמרה כשל שבת.

· תפילת שחרית בלחש זהה לתפלת ערבית שהתפללנו .

· בחזרת  הש"ץ  ישנן תוספת של פיוטים - כל קהילה כמנהגה. 

· לאחר חזרת הש"ץ אומרים אבינו מלכנו .



הקריאה בתורה
מוציאים שני ספרי תורה.
בספר הראשון קוראים מתוך פרק כא' בספר בראשית  המספר את פרשת הולדת יצחק וסילוק ישמעאל והגר.
בספר השני קוראים למפטיר מתוך פרשת פנחס העוסק  בקורבנות המוקרבים בראש השנה.

ההפטרה ביום הראשון מספר שמואל פרק א' המתארת את לידת שמואל.

ביום השני קוראים  בספר הראשון את הפרשייה הבאה אחרי הולדת יצחק המתארת את עקידת יצחק,  ובספר השני קוראים כמו ביום הראשון מפרשת פנחס.

ההפטרה  ביום השני לקוחה מספר ירמיהו המתארת, כיצד נפקדה רחל בבן ובהבטחה הקב"ה לבניה "ושבו בנים לגבולם" כלומר, הבנים  עם ישראל יצאו לגלות, אך בסופו של דבר יחזרו ממנה. לאחר קריאת התורה מגיעים אנו לתקיעות.
מה הטעם לקריאות אלו דווקא ?
ביום הראשון


קוראים אנו על לידת יצחק שלפי המסורת נולד בראש השנה.
שרה הייתה עקרה שנים רבות, אך הקב"ה זכר אותה ופקד אותה בבן בגיל תשעים. מקריאה זו למדים אנו שהקב"ה משגיח בעולמו, ואם רצונו בכך אז גם אישה בת תשעים  שנה תלד.
ביום השני
הקריאה היא המשך של היום הראשון אבל לא זו הסיבה שנבחרה,

אלא אנו מזכירים את עקידת יצחק ומבקשים שביום הדין יעמוד לנו זכות זו, מסיפור העקידה אנחנו לומדים גם לראות  את יראת ה' של אברהם ויצחק אבותינו הקדושים, ומהם נלמד אנחנו הצאצאים.
מה טעם ההפטרות האלו דווקא ?
ביום הראשון 
ההפטרה היא מפרק א' בספר שמואל א' המספרת על לידת שמואל. 
שמואל נולד בראש השנה ולכן נבחר סיפור לידתו כהפטרה בראש השנה.
תפילת חנה לבן במשכן שילה מלמדת אותנו על כוחה של התפילה ובמיוחד בראש השנה.

ביום השני 
ההפטרה ביום השני היא מספר ירמיהו. 

ירמיהו היה הנביא שניבא בחמישים השנים האחרונות לפני חורבן בית המקדש. 
הראשון. הוא ניבא בימי המלכים יאשיהו,יהואחז,יהויקים, יהויכין וצדקיהו.
מרבית נבואותיו הן על הַפוּרְעָנוּת (=הצרות והעונש) הקְרֵבָה ובאה, אך הוא גם ניבא נבואות נחמה שיבואו אחרי החורבן והגלות. ההפטרה שלנו היא אחת מהפטרות הנחמה בה מודגשים א. אהבת ה' לישראל ב. קיבוץ גלויות והשמחה שתהיה בעת הגאולה.

בהפטרה זו מופיע הפסוק שכולנו זוכרים בע"פ "קול ברמה נשמע נהי בכי תמרורים רחל מבכה על בניה מאנה להנחם על בניה כי איננו" -
רחל בכתה לפני ה' בזמן שיצאו ישראל לגלות ועברו סמוך לקברה, אולם ה' מֶנָחָמָה- "כה אמר ה' מנעי קולך מבכי ועיניך מדמעה כי יש שכר לפעולתך נאם ה' ושבו מארץ אויב ויש תקוָה לאחריתך נאם ה' ושבו בנים לגבולם". 

מהפטרה זו אנחנו  לומדים  מרחל אימנו את כוחה של תפילה ואת כוחו של הבכי לפני ה'. 
כמו כן  אנחנו לומדים מהפסוקים האחרונים של הפטרה את כוחה של התשובה. בפסוקים אחרונים אלו של ההפטרה מתואר תשובת אפרים ואת חביבותו בשל כך בעיני ה'.  "הבן יקיר לי אפרים אם ילד שעשועים כי מדי דברי בו ..." .


מצוות היום
אחרי קריאת התורה וההפטרה של היום השני מגיעים אנו למצוות היום והיא התקיעה. לפני התקיעות אומרים את מזמור מ"ז בתהילים "למנצח לבני קרח מזמור". המזמור מדגיש את ראש השנה כיום בו אנו כביכול ממלכים מֵחָדָש את ה'.
בנוסף למזמור זה מוסיפים עוד שבעה פסוקים כאשר הראשון הוא "מן המצר קראתי יה ענני במרחב יה", ולאחריו עוד ששה פסוקים הבנויים (בשיטת אקרוסטיכון) "קרע שטן". 

קרא נא את ההלכות העוסקות במצוות קול שופר וענה על השאלות. 

הלכה א' –  אין תוקעים בשופר בראש השנה החל בשבת. וביום השני של ראש השנה יברך שתי ברכות 1) לשמוע קול שופר   2) שהחיינו 

הלכה  ב' - אדם שהיה מחוץ לבית הכנסת ושמע קול השופר ונתכוון לצאת 
ידי חובת המצווה  - קיים המצווה, שהרי התוקע מכוון להוציא כל  מי ששומע אותו-  גם אם הוא מחוץ לבית הכנסת.

הלכה ג' – יש מצווה מהתורה לשמוע קול שופר בראש השנה, שנאמר "יום  תרועה יהיה לכם" תרועה = קול שופר.


הלכה ד'   נשים אינן חייבות מהתורה במצוות שקשורות לזמן מסוים
 ( = זמן גרמה), כגון לשמוע קול שופר  או ישיבה בסוכה, אך נשים קבלו על 
עצמם כחובה לשמוע התקיעות בראש השנה.


הלכה ה'   אנו תוקעים בשופר בראש השנה כי הקב"ה צווה אותנו ולא הוזכר
בתורה מהו הטעם, אך ישנם טעמים רבים ואולי העיקרי שבהם הוא :
 כדי לעורר את האדם לתשובה ולחשבון נפש.


הלכה ו'-  מנהג הנשים הספרדיות לא לברך על מצווה שאינן חייבות בהן מהתורה, כגון: התקיעות בראש השנה. מנהג האשכנזיות כן לברך אף על מצוות שהזמן גרמה. 


הלכה ז' – דיבור בין התקיעות נחשב להפסק, כלומר כאילו דיבר באמצע ברכה. ולכן יש להיזהר מדיבורים מתחילת התקיעות ועד סופן (בסוף מוסף).

הלכה ח' – המצווה לתקוע בשופר של אַיִל כדי להזכיר את עקידת יצחק, 
אך בדיעבד ( = כשאין ברֵירה) כל השופרות כשרים חוץ משל פרה
שאינו כשר, שהרי מזכיר את חטא העגל. (עגל בא מן פרה) .

הלכה  ט' -  בעל תוקע שנתקע ואינו יכול להמשיך, ימשיך אחר מאותו מקום ולא יברך.
שאלות (העזר בדף ההלכות שבדף הקודם בעניין תקיעת שופר)     


1.קרא נא את המקרה הבא ונסה לעזור לחברנו הצעיר.

שמי חיים תלמיד כיתה א' באתי לבית הכנסת בראש השנה 

וחיכיתי למעלה משעתיים עד שסוף סוף הגיע זמן התקיעות , אך לתדהמתי החזן החל בתפילת מוסף ... הייתכן שכולם שכחו את השופר ?! בדוק ביומנך האם סיפור כזה יכול להתרחש השנה ? נמק !
2.העתק למחברת כל ההלכה עם ההשלמה הנכונה. 

מצוות שופר היא מצווה(מהתורה \ מדרבנן) והיא מצווה שהזמן (גרמה \ לא גרמה), ולפיכך נשים (פטורות \ חייבות) לשמוע קול שופר, אך בכל זאת נהגו הנשים לקבל על עצמם (לשמוע \ לא לשמוע )בקול שופר.


4. גברת כהן ממהרת מאוד לבית הכנסת על מנת שתספיק לשמוע את התקיעות. בדרך היא פגשה את חיים שאמר : "גברת כהן, אל תדאגי אם תאחרי הרי זו מצווה שהזמן גרמה". גברת כהן חייכה אליו, אך המשיכה בהליכה מהירה.

מדוע ממהרת גברת כהן ? וכי דברי חיים אינם נכונים ? הסבר !


5.דבורה תורגמן החמיצה את התקיעות בבית הכנסת. כשחזר דוד תורגמן מבית  הכנסת הוא תקע כל התקיעות אך ללא ברכה לפני התקיעות.

האם נהג כדין ? (רמז: שם המשפחה)

6. ארבעים שנה מר לוי משמש כתוקע בראש השנה  ובכל שנה תקיעותיו  וכוונותיו נשמעים עד קצה השכונה, אך השנה משום מה לא הצליח לסיים התקיעות  (ואנו הילדים לא צחקנו, כי הבנו שהתקיעות הן אינן תזמורת, אלא עניין רציני). במקומו של מר כהן המשיך יהודה  הגבאי של בית הכנסת . 

  האם על יהודה להתחיל מההתחלה ? האם עליו לברך שנית? 
7. נחמיה חייל ביחידה סודית (כל השכונה יודעת) חזר  לאחר
ראש השנה ונראה היה כי פניו קצת נפולות(=אינו שמח).
שאלתי אותו:" נחמיה, מה קרה ?" 
נחמיה ענה, שהשנה הוא לא זכה לתקוע בשופר של אייל, אלא של צבי וכנראה שלא קיים את המצווה. מי צודק ? נמק !  

9. אורי בן החמש נשאר בבית ולא הגיע לבית הכנסת הסמוך לבית. לאחר שכולם חזרו, פצח אורי בשירה ובריקודים ואמר "גם אני זכיתי במצווה !!! שָמעתי  את התקיעות כשעמדתי במרפסת והתכוונתי שגם אני אזכה במצווה". מה דעתך האם קיים את המצווה ? נמק!

10. לפני התקיעות ביקש הרב מכל הילדים שקט עד אחר מוסף. 
שקט הוא מִצרָך (=דבר) חשוב בכל בית כנסת כל השנה, אך מדוע בחר הרב לבקש זאת דווקא כעת ? 
 
11. זה השנה הארבעים שראובן אמור היה להיות בעל תקיעה בקהילתנו, אבל לצערנו הרב הוא איבד את שמיעתו לאחרונה, האם יוכל בכל זאת לתקוע ?רֶמֶז: עיין היטב בנוסח הברכות הנאמרות לפני התקיעות.

מבנה תפילות ערבית שחרית ומנחה

בתפילת שמונה עשרה של ימות החול ישנן תשע עשרה ברכות.
אתה ודאי שואל את עצמך: אם כן מדוע כולנו קוראים לתפילה זו שמונה עשרה ולא תשע עשרה ? הרי יש בה באמת  תשע עשרה ברכות ?
הסבר: בתחילה היו שמונה עשרה ברכות, אך מאוחר יותר נִתוַסְּפָה ברכה נוספת.אנשים כבר התרגלו לקרוא לתפילה זו "שמונה עשרה" ולכן לא שונה שְמָהּ.


1. השלם מתוך התרמילון את שמות הברכות החסרות.

1. אבות                              י.  קבוץ גלויות

2. גבורות                           יא. השבט המשפט

3. קדושת השם                   יב  ברכת המינים

4.                                      יג. על הצדיקים

5. תשובה                           יד.

6.                                      טו. משיח בן דוד

7. גאולה                             טז. שומע תפלה 

8.                                      יז. 

9. ברכת השנים                   יח

                                                   יט

תרמילון (שלום, דעת, רפואה, סליחה, הודאה,  בניין ירושלים , עבודה).

2.תפילת שמונה עשרה פותחת בשלוש ברכות שבח ומסתיימת בשלוש ברכות. ובאמצע ברכות שאנו מבקשים בהן את צרכינו השונים כגון רפואה,פרנסה....

ברכת שבח = ברכה שאיננו מבקשים אלא משבחים את ה'.

בשבת ובחגים ישנן רק שבע ברכות. שש ברכות מתוך הברכות של תפילת שמונה עשרה וברכה נוספת העוסקת בקדושת היום.

העתק שמות הברכות הנאמרות בשבתות ובחגים.(אל תעתיק כל הברכה, רק את שם הברכה)

3.האם תפילת לחש של ערבית, שחרית ומנחה של ראש השנה זֵהותׁ= ?(עיין במחזור)
 
4. בתפילות ערבית, שחרית ומנחה  של ראש השנה ישנן שבע ברכות.
 והן : ____  _____   _____  קדושת היום ______ _______ _____=7 ברכות


5.צטט מתוך הברכה הרביעית את ההיגדים הבאים.
א.תפילה ליום בו ידעו כל בני האדם שה' הוא זה שברא כל אחד מאיתנו 
 "______________________________________________"

ב. עם ישראל נבחר וקרוב אל ה' מכל העמים ובנו שמו מתגדל או חלילה ... בעולם._________________________________________________________________________________________________

תפילת מוסף- מלכויות זכרונות ושופרות
בתפילת שמונה עשרה שבימות החול ישנן 19 ברכות.
בתפילת שבת, וחגים ישנן 7 ברכות, ואילו  בתפילת מוסף של ראש השנה ישנן 9 ברכות. 
זאת אומרת שתפילת מוסף של ראש השנה שונה היא מכל יתר התפילות במהלך השנה.
שלוש ברכות שבח א. אבות, גבורות, קדושה 
שלוש ברכות מיוחדות לראש השנה:  מלכויות, זכרונות שופרות
שלוש ברכות אחרונות עבודה, הודאה ושלום

בברכת מלכויות מדגישים אנו את ה' כמלך העולם.
בברכת זכרונות מדגשים אנו שה' משגיח על עולמו, רואה את כל מעשי בני האדם,  וקובע אלו מדינות לרעב...
בברכת שופרות מוזכר מעמד הר סיני שכידוע מעמד זה היה מלווה בקול שופר חזק מאוד. וכן מזכירים אנו שופר אחר-  שופר שיבשר את הגאולה.
בכל ברכה ישנן עשרה פסוקים ועשר תקיעות והן חלק מהמסר שבכל ברכה.


שאלות חזרה
במה שונה תפילת מוסף של ראש השנה מכל תפילות החגים ?
א. בברכת מלכויות זכרונות ושופרות מופיעה המילה "ונאמר " עשרות פעמים. מדוע ?

הערה: ראש השנה שחל בשבת – אין תוקעים ביום הראשון.
מדוע תוקעים 100 תקיעות בראש השנה ?

ויקרא פרק כג' פסוקים כג- כה
וַיְדַבֵּר ה’ אֶל משֶׁה לֵּאמר :

דַּבֵּר  אֶל  בְּנֵי  יִשְרָאֵל לֵאמר בַּחדֶשׁ הַשְּׁבִיעִי בְּאֶחָד לַחדֶשׁ יִהְיֶה לָכֶם שַׁבָּתוֹן זִכְרוֹן תְּרוּעָה מִקְרָא קדֶש ׁ: כָּל מְלֶאכֶת עֲבדָה לא תַעֲשׁוּ וְהִקְרַבְתֶּם אִשֶּׁה לַה’:



ויקרא פרק כה' פסוקים ח- י

וְסָפַרְתָּ  לְךָ  שֶׁבַע  שַׁבְּתת שָׁנִים שֶׁבַע שָׁנִים שֶׁבַע פְּעָמִים וְהָיוּ לְךָ יְמֵי שֶׁבַע שַׁבְּתת הַשָּׁנִים תֵּשַׁע וְאַרְבָּעִים שָׁנָה: 

וְהַעֲבַרְתָּ שׁוֹפַר תְּרוּעָה בַּחדֶשׁ הַשְּׁבִעִי בֶּעָשׁוֹר לַחדֶשׁ בְּיוֹם הַכִּפֻּרִים תַּעֲבִירוּ שׁוֹפָר בְּכָל אַרְצְכֶם:וְקִדַּשְׁתֶּם  אֵת  שְׁנַת  הַחֲמִשִּׁים  שָׁנָה  וּקְרָאתֶם דְּרוֹר בָּאָרֶץ לְכָל ישְׁבֶיהָ יוֹבֵל הִוא תִּהְיֶה לָכֶם וְשַׁבְתֶּם אִישׁ אֶל אֲחֻזָּתוֹ וְאִישׁ אֶל מִשְׁפַּחְתּוֹ תָּשֻׁבוּ: 

במדבר פרק כט פסוקים א- ב

וּבַחדֶשׁ  הַשְּבִיעִי בְּאֶחָד לַחדֶשׁ מִקְרָא קדֶשׁ יִהְיֶה לָכֶם כָּל מְלֶאכֶת עֲבדָה לא תַעֲשׁוּ יוֹם תְּרוּעָה יִהְיֶה לָכֶם:

וַעֲשִיתֶם  עלָה  לְרֵיחַ  נִיחחַ  לַה’  פַּר  בֶּן  בָּקָר אֶחָד אַיִל אֶחָד כְּבָשִים בְּנֵי שָׁנָה שִׁבְעָה תְּמִימִם:

ידוע ש..
שלוש פעמים מוזכרת המילה "תרועה" במקורות שלעיל.
במקור השני מוזכרת התקיעה לפני המילה תרועה ולאחריו.


מכאן למדו חז"ל
שיש לתקוע 3 פעמים תרועה ובכל פעם יש לתקוע תקיעה לפני ותקיעה אחרי.תקיעה תרועה תקיעה,  תקיעה תרועה תקיעה,  תקיעה תרועה תקיעה =  9 תקיעות סך הכול. 
הבעיה

בגלל צרות הגלות נוצר ספק מהי התרועה אליה התכוונה התורה -
האם הכוונה לקול של יבבה (=שברים בלשוננו) או לקול של יללה (= תרועה בלשוננו)או הכוונה לשני הקולות יחדיו (שברים+תרועה).
לפיכך תוקעים אנו את כל הקולות כדי לצאת ידי חובת המצווה.


תקיעה שברים תרועה תקיעה     תקיעה שברים תרועה תקיעה        תקיעה שברים תרועה תקיעה

תקיעה שברים תקיעה     תקיעה  שברים  תקיעה     תקיעה שברים  תקיעה                         
תקיעה תרועה  תקיעה    תקיעה תרועה  תקיעה      תקיעה תרועה  תקיעה

אם כן מהתורה די היה בתשע תקיעות, אך בגלל הספק מהו קול התרועה-
חובה עלינו לשמוע 30 קולות כדי לצאת ודאי ידי חובת המצווה.
ומה שתוקעים 100 אין זה מעיקר הדין אלא יש בזה טעמים וסודות.


חלוקת התקיעות ומבנם  

הקדמה
שמות התקיעות
תשר"ת= ראשי תיבות של תקיעה שברים תרועה תקיעה.
תש"ת= ראשי תיבות של תקיעה שברים תקיעה

תר"ת= ראשי תיבות של תקיעה תרועה תקיעה

חלוקת התקיעות
לפני מוסף תוקעים 30 קולות והן נקראות תקיעות דמיושב משום שעדיין 
לא נעמדנו לתפילת העמידה.
המבנה של התקיעות הוא : תשר"ת  תשר"ת תשר"ת 
                                      תש"ת תש"ת תש"ת
                                       תר"ת תר"ת תר"ת

במהלך תפילת מוסף תוקעים 60 קולות.
שלושים קולות בתפילת לחש* 
המבנה- תשר"ת תש"ת תר"ת בבברכת מלכויות.   
            תשר"ת תש"ת תר"ת בברכת זכרונות.  
             תשר"ת תש"ת תר"ת בברכת שופרות

ושלושים קולות בחזרת הש"ץ 

            תשר"ת תש"ת תר"ת בבברכת מלכויות.   
            תשר"ת תש"ת תר"ת בברכת זכרונות.  
             תשר"ת תש"ת תר"ת בברכת שופרות
לאחר תפילת עמידה של מוסף עוד 10 קולות תשר"ת תש"ת תר"ת   
(הערה: יש מנהג אחר בקשר לאופן חלוקת התקיעות, בו אין תוקעים בזמן תפילת עמידה בלחש).


שאלות חזרה
השלם
מהתורה יש מצווה לשמוע _____ פעמים תרועה כאשר לפניו_____ואחריו _________, אך ברבות הצרות והגלויות נתעורר ספק האם התרועה היא ______ או ________או ______   ______ ולפיכך כדי לצאת חובה עלינו לשמוע את _____ הסוגים.


אם כן במקום 9 תקיעות עלינו לשמוע _____ קולות.
ומה ששומעים אנו 100 קולות זה לא מעיקר הדין אלא ______ שהתקבל.
לפני מוסף על התוקע לתקוע _______ קולות והן נקראות "תקיעות ד______" .

בתפילת מוסף של לחש על  התוקע לתקוע _____ קולות וכן בחזרת הש"ץ ____קולות. תקיעות אלו נקראות תקיעות ד______ כי הן נאמרות בתפילת העמידה.
את התקיעות בזמן תפילת העמידה יש לתקוע לאחר ברכת ______, ברכת______
 וברכת ______. לאחר כל ברכה יתקע תשר"ת_____ו______

לאחר תפילת מוסף התוקע יתקע ______ קולות אחרונים.
סה"כ 100 קולות( 30 לפני ____+60 בתפילת עמידה של ___+10 לאחר מוסף).

מדוע השופר דווקא מקרן של איל  
יש מחלוקת בגמרא בין רבי יהודה לתנא קמא איזה שופר יש לתקוע בו לכתחילה .תנא קמא סובר שתוקעים בשופר (מקרן) של יעל, ואילו רבי יהודה שהלכה כמותו סובר שתוקעים בשופר של איל.

מדוע רבי יהודה סובר שתוקעים דווקא בשל איל?
תשובה- רבי יהודה סובר(= חושב) שבראש השנה אדם צריך להרגיש כפוף ושבור לפני ה' כמו הקרן של האיל שהוא כפוף. לעומת זו תנא קמא מדגיש יותר את אווירת החג שיש בה שמחה ולפיכך הקרן היא של יעל שהיא ישרה. 

בדיעבד (כשאין אפשרות לשופר של איל) כל השופרות (שהם חלולים) כשרים חוץ משל פרה\פר הואיל ואין קטגור נעשה סנגור, כלומר אין לוקחים את קרן הפרה, שהיא מזכירה את חטא העגל לְשַמַשֵ עבורנו סנגור ביום הדין. 

תשליך
ביום הראשון של ראש השנה יוצאים למקור מים (עם המבוגרים בלבד), ושם אומרים את תפילת "תַּשליך". לילדים הקטנים נראה שהעיקר הרגע בו מרוקנים את העבירות שכביכול מתחבאות בכיסים, אך אנו כבר ילדים גדולים ויודעים שזו רק פעולה שמסמלת את הרגשת הלב ואת תפילת התשליך.
הערה: אם היום הראשון של ראש השנה חל בשבת אז יש שדוחים התשליך ליום השני של ראש השנה.
   שאלות
1.הקף בעיגול את התשובה הנכונה.
בגמרא יש מחלוקת בעניין 
א.גודל השופר  ב. איזה קרן יש לקחת לשופר    ג.כמה תקיעות יש לתקוע  

2.המחלוקת בין חכמי המשנה(= התנאים) היא האם יש לקחת שופר מקרן של_____ או מקרן של______. רבי יהודה סובר שיש לקחת קרן של ______ שהוא ______( ישר \ כפוף), וכך גם אנו צריכים לחוש לב ____(שבור\ שמח) ביום הדין.  


3.מדוע קרן של פרה אינו כשר לשופר ?_______________________
 

 ------------------------------- סוף חוברת----------------------------------
                                   
           בוחן 1 בדינים  ( ראש השנה) 
1. קרא נא המקרה הבא  ונסה לעזור לחברנו הצעיר. 

שמי חיים תלמיד כיתה א' באתי לבית הכנסת בראש השנה של תשס"א 

וחיכיתי למעלה משעתיים עד שסוף סוף הגיע זמן התקיעות , אך לתדהמתי 

החזן החל בתפילת מוסף ... הייתכן שכולם שכחו את השופר ? ________________________________________________________   
2. בעשרת ימי תשובה ישנם שני שינויים  

במקום לומר האל הקדוש יש לומר _____   ______

במקום לומר מלך אוהב צדקה ומשפט יש לומר ______  ______

 2ב. אהרון  סיים להתפלל שמונה עשרה ונזכר ששכח לומר המלך הקדוש מה יעשה ?

_________________________________________________
4. בתפילת מוסף של ראש השנה ישנן  

א. שבע ברכות    ב. עשר ברכות     ג. תשע  ברכות     ד. שמונה עשרה ברכות                  ה.   תשע עשרה ברכות.

5.  מחק המיותר ( נכון  \ אינו נכון ).

מלכויות זכרונות ושופרות הן ברכות מתפילת מוסף של ראש השנה.

6. מהתורה עלינו לשמוע  בראש השנה 

א. 100 תקיעות  ב. 101 תקיעות  ג. 30 תקיעות  ד. 9 תקיעות .

תקיעות דמיושב הן תקעיות שתוקעים :
א. לפני תפילת מוסף  ב. אחרי תפילת מוסף ג. תקיעות עבור חולים שאינם יכולים לעמוד  ד. תקיעות רשות

7. תשר"ת הם ראשי תיבות של ______ ______  _________   ______

    לאחר ברכת מלכויות תוקעים תשר"ת _____  ______  ( השלם ).

8. באיזה יום קראנו בתורה בעניין עקידת יצחק ? ( הקף בעיגול התשובה הנכונה )

א. ביום הראשון   של ראש השנה   ב. ביום השני  של ראש השנה   ג. בשני הימים .

ד. בראש השנה אין מזכירין עקידת יצחק  כלל . 
 
9. מדוע נקבע א' בתשרי כיום הדין ?  ( הקף בעיגול התשובה הנכונה )


א. כי ביום זה נברא העולם
ב. כי ביום זה נברא האדם 
ג.  כי ביום זה אין לימודים.

ד. כי ביום זה הקב"ה סלח על חטא העגל.

10. העבר קו  בין שני הטורים.


1. מזכירים את מעמד הר סיני וקיבוץ גלויות.                       מלכויות

2.  הקב"ה משגיח על  כל אשר נעשה.                               זכרונות

3. מדגישים  את מלכותו של ה'                                         שופרות
 

11. מדוע אין אומרים הלל בראש השנה ? הרי בכל החגים אומרים הלל ?________________________________________________
12. יוסף שכח לומר "זכרנו לחיים " וכבר המשיך בתפלתו מה יעשה? ?_____________________________________________________________________________________________________

13. מחק המיותר מתוך הסוגריים .

מצוות שופר היא מצווה(מהתורה \ מדרבנן) והיא מצווה שהזמן (גרמה \ לא גרמה) 

ולפיכך נשים (פטורות \ חייבות) לשמוע קול שופר , אך בכל זאת נהגו הנשים לקבל על עצמם (לשמוע \ לא לשמוע )בקול שופר.

14. נחמיה חייל ביחידה סודית (כל השכונה יודעת ,אבל זה עדיין סוד) חזר  לאחר ראש השנה ונראה היה כי פניו קצת נפולות . שאלתי אותו: נחמיה מה קרה ? 
נחמיה ענה שהשנה הוא לא זכה לתקוע בשופר של אייל אלא של צבי  וכנראה  לא יצא ידי חובה.  מה דעתך ? האם יצא ידי חובה ? 
__________________________________________________________________________________________________


------------------------------------------סוך-------------------------------------------------
שכח לומר המלך המשפט

